**«ԼԵՎ-ՇԻՆ» ՍՊԸ-Ի ԿՈՂՄԻՑ ՆԱԽԱՏԵՍՎՈՂ ՀՀ ԿՈՏԱՅՔԻ ՄԱՐԶԻ ՖԱՆՏԱՆԻ ԲԱԶԱԼՏԻ ՀԱՆՔԱՎԱՅՐԻ ՀԱՐԱՎԱՅԻՆ ՏԵՂԱՄԱՍԻ ՕԳՏԱԿԱՐ ՀԱՆԱԾՈՆԵՐԻ ԱՐԴՅՈՒՆԱՀԱՆՄԱՆ ՆՊԱՏԱԿՈՎ ԵՐԿՐԱԲԱՆԱԿԱՆ ՈՒՍՈՒՄՆԱՍԻՐՈՒԹՅՈՒՆՆԵՐԻ ԿԱՏԱՐՄԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ**

**ՀԻՄՆԱՎՈՐՈՒՄ**

«ԼԵՎ-ՇԻՆ» ՍՊԸ-ի կողմից նախատեսվող ՀՀ Կոտայքի մարզի Ֆանտանի բազալտի հանքավայրի Հարավային տեղամասի օգտակար հանածոների արդյունահանման նպատակով երկրաբանական ուսումնասիրությունների իրականացմանը նախնական համաձայնություն տրամադրելու՝ Չարենցավան համայնքի ավագանու որոշման նախագծի ընդունման

1. **Նախագծի ընդունման անհրաժեշտությունը.**

Նախագիծը մշակվել է համաձայն հանրության իրազեկման և հանրային լսումների ծանուցման բովանդակությունը, հանրային լսումների ընթացակարգը, շրջակա միջավայրի վրա ազդեցության գնահատման և փորձաքննության գործընթացում շահագրգիռ հանրության կարծիքների, դիտողությունների և առաջարկությունների ներկայացման, տեղական ինքնակառավարման մարմինների կողմից նախնական համաձայնության կամ անհամաձայնության տրամադրման ընթացակարգը և ժամկետները սահմանելու մասին որոշման ՀՀ կառավարության 19 նոյեմբերի 2014 թվականի N 1325-Ն որոշման 28-րդ կետի:

**2. Կարգավորման նպատակը և ակնկալվող արդյունքը.**

Նախագծի նպատակն է կատարել ՀՀ կառավարության 19 նոյեմբերի 2014թ-ի N 1325-Ն որոշման մեջ կատարված փոփոխությունները և որպես արդյունք ավագանու ինստիտուտի քննարկմամբ տալ համաձայնություն կամ անհամաձայնություն շրջակա միջավայրի վրա ազդեցության գնահատման և փորձաքննության գործընթացում գտնվող տնտեսական նախատեսվող գործունեություններին:

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Չարենցավանի համայնքապետարանի աշխատակազմի կողմից:

**4. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին**

Նախագծի ընդունման դեպքում այլ իրավական ակտերում փոփոխություններ և լրացումներ չեն նախատեսվում։

**5. Նախագծի ընդունման դեպքում տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.**

Նախագծի ընդունմամբ դեպքում համայնքի բյուջեում եկամուտների և ծախսերի ավելացում չի նախատեսվում։